Agri SA: Groot kommer heers oor grondonteiening ná staatsrede | Maroela Media
Agri SA het Saterdag in 'n verklaring gesê pres. Cyril Ramaphosa se staatsrede was 'n eerlike bekentenis van die uitdagings wat Suid-Afrika in die gesig staar om voortuitgang vir die land te verseker.
Dan Kriek, hoof van die organisasie, het gesê die organisasie ondersteun daarom "die ekonomiese oplossings wat in die staatsrede uiteengesit is om die land om te keer om sodoende 'n toekoms van hoop, sosiale samehorigheid en voorspoed vir almal te skep".
Die organisasie het Ramaphosa geloof vir sy verwysing na werkskepping, armoede en om korrupsie 'n nekslag toe te dien. "Ons verwelkom ook die praktiese stappe wat uiteengesit is om beleidsekerheid te verseker, om regeringsdepartemente te verminder, die plaaslike ekonomie te verhoog, beleggers te lok, die vervaardigingsektor te verhoog en die kleinsakeomgewing te verbeter."
Kriek het gesê Agri SA sal sy gewig agter Ramaphosa gooi om te verseker dat hy die planne wat in die staatsrede uiteengesit is, kan bereik. Hy het gesê die organisasie doen 'n beroep op die president om die welwillendheid van plaaslike en internasionale beleggers te benut.
"Hierdie visie kan nie een persoon of 'n bepaalde gemeenskap uitsluit nie. Die planne wat deur die president aangekondig is, moet alle Suid-Afrikaners insluit – ongeag ras, kleur, geloofsbelydenis, nasionale oorsprong, voorgeslag, geslag, seksuele oriëntasie, ouderdom of fisieke beperkings," het hy gesê.
"Suid-Afrika bly 'n verdeelde land en dit is slegs deur die waardigheid van elke Suid-Afrikaner te respekteer, inklusiwiteit en wedersydse respek dat hierdie verdeeldheid oorkom kan word."
Agri SA het gesê hy is egter baie bekommerd oor die ANC-beleid van grondonteiening en dat Ramaphosa bevestig het grondonteiening sal wel voortgaan. "Hierdie aankondiging ondermyn die Grondwet en dit vestig ook die persepsie dat die regerende party nie die beginsels van ons demokrasie in ag neem nie," het Kriek gesê.
"Die vraag bly ook: Van wie sal die grond onteien word en aan wie sal dit gegee word? Sulke verklarings sal meer skade as goed doen en is in stryd met die onderliggende tema van die staatsrede."
Kriek sê Agri SA raai aan die president weerhou hom van sulke verklarings en betrek liewer die kommersiële landboubedryf in 'n poging om vriendskaplike oplossings vir die kwessie te vind.
Agri SA is glo tans besig met sy eie transformasieplan in 'n poging om die nasionale landbouproduksie te verhoog.
Ja nou moet CR uithaal en wys om die anc agter hom tr kry en ook om die eff te beindruk. Dan is daar nog ook die BLF wat warra warra en moet doen waarvoor die zuptas hulle betaal.
Dit is alles baie mooi die vraag is net waar gaan die boer (wit afrikaanse mense) opeindig?
Agri SA se eie transformasie plan is presies wat in hierdie tyd vereis word, want dit sluit voorheen benadeeldes nie uit nie! Hoop Afri-Forum volg Agri SA se inisiatief. CR het dit onomwonde gestel dat werksgroepe saamgestel sal word wat oplossingvoorstelle moet maak vir onder andere grondonteiening . Agri SA sal beslis daar hulle voorstelle ter tafel kan le. So, ontspan maar, die regte president vir die regte tyd en uitdagings, is in beheer!
Presies!!! Van wie gaan die grond onteien word. As 'n boer 'n lening by die bank aangegaan het en sy grond word onteien, gaan die boer nog verantwoordelik wees om die lening terug te betaal? Of gaan ons in 'n 2de Zimbabwe verander? Ons is sterk op pad soontoe as ons nie die EFF en BLF in die "bek" ruk nie.
Almal verstaan verkeerd hy hou aan sê hy gaan grond onteien sonder om die ekonomie te verswak hy gaan begin om koning Goodwill Zwelatini se duisende hektare in Natal te vat en daarna die plase wat nie bewerk word nie nie een wit of swart produktiewe boer se grond sal gevat word nie.